CELEX: 32017D1840
Language: hu
Date: 2017-10-09 00:00:00
Title: A Bizottság (EU) 2017/1840 végrehajtási határozata (2017. október 9.) az egyes, emberi fogyasztásra szánt kéthéjú kagylók Peruból történő behozatalának felfüggesztését célzó sürgősségi intézkedésekről szóló 2008/866/EK határozatnak az alkalmazási időtartama tekintetében történő módosításáról (az értesítés a C(2017) 6719. számú dokumentummal történt) (EGT-vonatkozású szöveg. )

11.10.2017   
            
            
               HU
            
            
               Az Európai Unió Hivatalos Lapja
            
            
               L 261/24
            
         A BIZOTTSÁG (EU) 2017/1840 VÉGREHAJTÁSI HATÁROZATA
   (2017. október 9.)
   az egyes, emberi fogyasztásra szánt kéthéjú kagylók Peruból történő behozatalának felfüggesztését célzó sürgősségi intézkedésekről szóló 2008/866/EK határozatnak az alkalmazási időtartama tekintetében történő módosításáról
   
      
         (az értesítés a C(2017) 6719. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdése b) pontjának i. alpontjára,
   mivel:
   
               (1)
            
            
               A 178/2002/EK rendelet lefekteti az Unió és az egyes tagállamok szintjén az élelmiszerekre és a takarmányokra általánosságban alkalmazandó elveket, és konkrétan az élelmiszer- és takarmánybiztonságra vonatkozó alapelveket. A rendelet szükségintézkedésekről rendelkezik olyan esetre, amikor nyilvánvaló, hogy egy harmadik országból behozott élelmiszer vagy takarmány valószínűleg komoly kockázatot jelent az emberi egészségre, az állatok egészségére vagy a környezetre, és az érintett tagállam(ok) által hozott intézkedésekkel ezt a kockázatot nem lehet eredményesen csökkenteni.
            
         
               (2)
            
            
               A 2008/866/EK bizottsági határozatot (2) akkor fogadták el, amikor a hepatitis A vírus embereken való kitörését Peruból importált, hepatitis A-vírussal fertőzött kéthéjú kagylók fogyasztásával hozták összefüggésbe. A határozat sürgősségi intézkedésként felfüggesztette egyes, emberi fogyasztásra szánt kéthéjú kagylók Peruból történő behozatalát, és eredetileg 2009. március 31-ig volt alkalmazandó.
            
         
               (3)
            
            
               A Bizottság felkérte a perui illetékes hatóságot, hogy a vírus élő kéthéjú kagylókban való kimutatására szolgáló monitoringrendszerben észlelt hiányosságok kijavítására nyújtson kielégítő garanciát. Időközben a sürgősségi intézkedések hatályát ki kellett terjeszteni addig, amíg a korrekciós intézkedések eredményessége bizonyítást nem nyert. A határozat hatályát többször meghosszabbították, legutóbb az (EU) 2015/2022 bizottsági végrehajtási határozat (3) révén 2017. november 30-ig.
            
         
               (4)
            
            
               A perui illetékes hatóságok által legutóbb nyújtott garancia hatékonyságának és a sürgősségi intézkedések felfüggesztését lehetővé tévő színvonalának ellenőrzése érdekében a Bizottság szolgálatai ellenőrző látogatást irányoztak elő 2017 májusára. Azonban az „el niño” éghajlati jelenséghez köthető, 2017 márciusában és áprilisában tapasztalt rendkívüli időjárási események, illetve az azok által a perui kéthéjúkagyló-termelésre gyakorolt hatások miatt az ellenőrző látogatást el kellett halasztani 2017 szeptemberéig.
            
         
               (5)
            
            
               A 2008/866/EK határozat alkalmazási időszakát tehát ennek megfelelően módosítani szükséges. A 2008/866/EK határozat alkalmazási időszakának meghosszabbítását felül lehet vizsgálni a bizottsági szolgálatok ellenőrző látogatása során tett megállapítások fényében.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2008/866/EK határozat 5. cikkében előírt „2017. november 30.” dátum helyébe a „2018. november 30.” dátum lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2017. október 9-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 31., 2002.2.1., 1. o.
   
   
      (2)  A Bizottság 2008/866/EK határozata (2008. november 12.) az egyes, emberi fogyasztásra szánt kéthéjú kagylók Peruból történő behozatalának felfüggesztését célzó sürgősségi intézkedésekről (HL L 307., 2008.11.18., 9. o.).
   
      (3)  A Bizottság (EU) 2015/2022 végrehajtási határozata (2015. november 10.) az egyes, emberi fogyasztásra szánt kéthéjú kagylók Peruból történő behozatalának felfüggesztését célzó sürgősségi intézkedésekről szóló 2008/866/EK határozatnak az alkalmazási időtartam tekintetében történő módosításáról (HL L 295., 2015.11.12., 45. o.).